jkorsvik/nowiki_second_scrape_merged huggingface dataset:
Erika Hess

Erika Hess (født 6. mars 1962 i Engelberg) er en sveitsisk tidligere alpinist. I 1980-årene var hun den dominerende alpinisten i verdenscupen, men hun greide aldri å vinne noen olympisk gullmedalje.
I 1982 og 1984 vant hun verdenscupen sammenlagt, og hun vant totalt 31 verdenscuprenn. Hun vant disiplincupen i slalåm i 1981, 1982, 1983 og 1985, og i 1984 vant hun storslalåm- og kombinasjonscupen.
Hess høstet store triumfer i flere verdensmesterskap. Under VM 1982 i Schladming vant hun tre gullmedaljer: i kombinasjon, storslalåm og slalåm. I VM 1985 i Bormio vant hun i kombinasjonen. Hun ledet også slalåmrennet etter første omgang, men kjørte ut i annen omgang. Hun avsluttet karrieren ved å vinne to nye gull i kombinasjon og slalåm under VM 1987 i Crans-Montana.
Hennes eneste olympiske medalje kom i 1980 i Lake Placid, der hun fikk bronse i slalåm (etter Hanni Wenzel og Christa Kinshofer).


== Referanser ==


== Eksterne lenker ==
(de) Erika Hess – Munzinger Sportsarchiv 
(en) Erika Hess – Olympics.com 
(en) Erika Hess – Olympic.org 
(en) Erika Hess – Olympedia 
(en) Erika Hess – Sports-Reference (OL-resultater – arkivert) 
(en) Erika Hess – FIS (alpint) 
(en) Erika Hess – ski-db.com 
Erika Hess Open
Erikaskicamp Arkivert 10. mars 2019 hos Wayback Machine.
Karl Schranz

Karl Schranz (født 18. november 1938 i St. Anton am Arlberg, Tirol) er en av tidenes mestvinnende og best kjente alpinister fra Østerrike.
I 1972 ble Schranz, på grunn av et brudd på de daværende amatørreglene, utestengt fra OL i Sapporo av Avery Brundage. Etter utestengningen la Schranz opp som alpinist.
Karl Schranz bidro sterkt til at VM 2001 ble arrangert i hjembyen hans. I dag bor han med sin familie i St. Anton am Arlberg, der han eier et hotell.


== Meritter ==
OL 1964 i Innsbruck:

sølv i storslalåmVM 1962 i Chamonix:

gull i utfor
gull i kombinasjon
sølv i storslalåmVM 1966 i Portillo:

bronse i storslalåmVM 1970 i Val Gardena:

gull i storslalåmI tillegg vant han 11 verdenscuprenn (8 utfor, 3 storslalåm). Han vant verdenscupen sammenlagt to ganger, i 1969 og 1970.


== Referanser ==


== Eksterne lenker ==
Offisielt nettsted 
(en) Karl Schranz – kategori av bilder, video eller lyd på Commons 
(de) Karl Schranz – Munzinger Sportsarchiv 
(en) Karl Schranz – Olympedia 
(en) Karl Schranz – Sports-Reference (OL-resultater – arkivert) 
(en) Karl Schranz – FIS (alpint) 
(en) Karl Schranz – ski-db.com
Moster (kommune)

Moster er en tidligere selvstendig kommune i Hordaland fylke opprettet med 1316 innbyggere da Finnås kommune ble delt i tre og lagt ned 1. juli 1916. Samtidig ble også Bømlo og Bremnes kommuner etablert.
1. januar 1963 ble Moster, Bremnes og Bømlo slått sammen til den nye Bømlo kommune. Moster hadde ved sammenslåingen 1834 innbyggere.
Moster har en av Norges eldste steinkirker, Moster gamle kirke, bygget i år 995 e.kr.


== Se også ==
Mosterhamn
Stena Line

Stena Line er et svensk rederi med 38 ferger og 22 fergelinjer i Skandinavia, Baltikum og Storbritannia. Stena Line er i dag et av verdens største fergeselskap. 
Stena Line har rundt 6 000 ansatte hvor ca. 2/3 er ansatt om bord på ferger. Hovedkontoret ligger i Göteborg. I 2011 transporterte selskapet 14 700 000 passasjerer og 3 100 000 biler. 1 600 000 fraktenheter ble transportert i den samme perioden.
Stena Line inngår i konsernet Stenasfären. 


== Historie ==
Stena Line ble grunnlagt av Sten A. Olsson i Göteborg i 1962. Selskapet lyktes raskt med ruten Göteborg–Fredrikshavn. Etter hvert økte virksomheten til også å omfatte Kiel i Tyskland. På 1970-tallet kjøpte rederiet opp Sessanlinjen i Göteborg. Ytterligere ekspansjon har skjedd gjennom oppkjøp av andre selskaper. Stena Line eier også rederiet Scandlines.
I tillegg til passasjertrafikk har selskapet en omfattende frakttrafikk på en rekke nordeuropeiske ruter.


== Ruter ==
Göteborg–Frederikshavn
Halmstad–Grenaa
Göteborg–Kiel
Karlskrona–Gdynia
Trelleborg–Sassnitz
Trelleborg–Rostock
Nynäshamn–Ventspils
Travemünde–Ventspils
Travemünde–Liepāja
Hoek van Holland–Harwich
Cairnryan–Belfast
Liverpool–Belfast
Holyhead–Dún Laoghaire
Holyhead–Dublin
Fishguard–Rosslare
Oslo–Frederikshavn (1979–2020)


== Selskapets skip ==


== Referanser ==


== Eksterne lenker ==
Offisielt nettsted 
(en) Stena Line – kategori av bilder, video eller lyd på Commons 
(en) Stena Line – galleri av bilder, video eller lyd på Commons 
Stena Line – Stena Lines norske hjemmeside
Europavei 25

Europavei 25 går mellom Hoek van Holland i Nederland og Palermo i Sicilia, Italia. Veiens lengde er 1830 km, derav 1430 km på det europeiske fastland.
Trasé fastlagt av UNECE: Hoek van Holland – Rotterdam – Eindhoven – Maastricht – Liège – Bastogne – Arlon – Luxembourg – Metz – St. Avold – Strasbourg – Mulhouse – Basel – Olten – Bern – Lausanne – Genève – Mont Blanc – Aosta – Ivrea – Vercelli – Allessandria – Genova ... Bastia – Porto Vecchio – Bonifacio ... Porto Torres – Sassari – Cagliari ... Palermo.
Mellom Bonifacio på Korsika og Porto Torres på Sardinia er det ingen fergeforbindelser. Alternativer er fergene Propriano – Porto Torres og Bonifacio – Santa Teresa.
3. august 2020 ble Genova San Giorgio-viadukten åpnet, den ertatter Ponte Morandi, som kollapset 14. august 2018.


== Knutepunkter ==


== Referanser ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Bukkøya

Bukkøya er en øy i Langangsfjorden i Porsgrunn kommune i Telemark.


== Referanser ==
Kattøya

Kattøya er en øy innerst i Eidangerfjorden i Porsgrunn kommune i Telemark.
Øya ligger rett utafor den populære bade- og campingplassen Olavsberget.Kattøya har siden 2002 vært i statlig eie og inngår nå i Skjærgårdsparken Telemark. Øya er tett bevokst med skog, er kupert og flere steder stuper fjellet bratt i sjøen. Porsgrunn kommune anla våren 2007, med tilskudd fra Miljøverndepartementet, en gangbrygge mellom badeplassen og øya.


== Referanser ==
Mendip

Se Mendip Hills for fjellområdet distriktet Mendip har sitt navn fra.Mendip er et administrativt distrikt i Somerset, England. Det har navn etter fjellområdet Mendip Hills, og administreres fra Shepton Mallet. Somerset Levels ligger også i distriktet.


== Steder i distriktet ==
Frome
Glastonbury
Shepton Mallet, Street
Wells


== Eksterne lenker ==
Offisielt nettsted 
(en) Mendip District – kategori av bilder, video eller lyd på Commons
Åndsverkloven

Åndsverkloven (fullt navn lov om opphavsrett til åndsverk m.v., forkortet åvl.) av 15. juni 2018 er den sentrale norske loven innenfor rettsområdet opphavsrett. Den nye åndsverksloven trådte i kraft 1. juli 2018.
Loven gir opphavspersonen eierskap til sine verk, og forbyr uautorisert kopiering av andres åndsverk.
I tillegg til egentlig opphavsrett regulerer loven også de såkalte nærstående rettighetene, det vil si rettigheter som er nært relatert til opphavsrett. Viktige rettigheter innen denne gruppen er blant annet katalogvernet (inkludert databasevern), rettigheter til pressemeldinger, sitatrett og fotografirett. 


== Åndsverkloven av 1930 ==
Åndsverkloven av 1930 (lov om åndsverker av 6. juni 1930) samlet reglene om alle typer åndsverk i en og samme lov. Loven bygget i hovedsak på et forslag fra en komité ledet av Ragnar Knoph som avga sin innstiling i 1925 og øvrige forarbeider var Ot.prp. nr. 19 (1927), Ot.prp. nr. 22 (1930), Innst. O. XXV (1930), Ot.forh. (1930) s. 973 flg. og Lt.forh. (1930) s. 325 flg..Åndsverkloven av 1930 ble opphevet da lov av 12. mai 1961 nr. 2 om opphavsrett til åndsverk m.v. (åndsverkloven) trådte i kraft.


== Åndsverkloven av 1961 ==
Åndsverkloven av 1961 (lov 12. mai 1961 nr. 2 om opphavsrett til åndsverk m.v.) ble utformet i et nordisk lovsamarbeid og ble endret en rekke ganger. På 1980-tallet avga Opphavsrettsutvalget seks delinnstillinger som førte til endringer og etter 1989 ble ni EU-direktiver blitt gjennomført med endringer i åndsverkloven av 1961. Åndsverkloven av 1961 ble vedtatt opphevet 15. juni 2018 og avløst av åndsverkloven av 2018 som trådte i kraft 1. juli 2018.


=== «MP3-loven» ===
«MP3-loven» var et kallenavn på åndsverkloven som oppstod i 2005 i forbindelse med implementering av EUs opphavsrettsdirektiv. Navnet oppstod på grunn av forslag til ny paragraf 53b som omhandlet digital rettighetsbeskyttelse (DRM). Hele lovforslaget fikk kallenavnet «MP3-loven» og førte til en voldsom diskusjon.


== Åndsverkloven 2018 ==
15. juni 2018 ble åndsverkloven av 2018 (lov om opphavsrett til åndsverk m.v.) vedtatt. Loven videreførte hovedprinsippene i åndsverkloven av 1961 og i tillegg gjorde den materielle endringer samt at oppbyggingen av lovteksten ble endret for å gjøre den mer tilgjengellig for alle.


== Se også ==
Lovspeil mellom åndsverkloven av 1961 og 2018
Lov om vern av forretningshemmeligheter


== Referanser ==


== Eksterne lenker ==
Lov om opphavsrett til åndsverk m.v. fra Lovdata
Ny åndsverkslov trer i kraft 1. juli 2018 pressemelding fra Kulturdepartementet
Proletaren

For den svenske avisen med nesten samme navn, se Proletären.Proletaren var et tidsskrift som utkom fra 1923 til 1929, utgitt av Norges Kommunistiske Parti.
Første nummer av bladet var utgitt av Norges Kommunistiske Ungdomsforbund med undertittelen «Tidsskrift for kommunistisk teori og praksis». Det ble lansert i forkant av den store splittelsen i Arbeiderpartiet i november 1923, da NKP ble dannet. Proletaren rakk å komme med to nummer før splittelseslandsmøtet.Da Proletaren ble lansert var intensjonen å gi det ut fjortendaglig, men det klarte man aldri. Bladet oppnådde ingen stor utbredelse, og klarte heller ikke å etablere regelmessige utgivelser. I 1924 kom det med til sammen 182 sider, i 1925 med 334 og i 1927 med kun 144. Dette året ble det også hindret ved at en politirazzia i NKPs lokaler rammet utgivelsen. I 1928 måtta leserne vente et halvt år før første nummer så dagens lys. I 1929 gikk bladet til slutt inn.


== Redaktører ==
Proletarens utgivelser var preget av lite kontinuitet på redaksjonssiden, og bladet ble i perioder redigert av redaksjonskollektiver, med folk fra ulike fløyer og med indre spenninger i redaksjonen:
Hans Heggum (1923)
Eugene Olaussen (1924)
Arvid G. Hansen, Haavard Langseth, Halvor Sørum (1924)
Christian Gottlieb Hilt, Haavard Langseth, Halvor Sørum (1925)
Komite: Arvid G. Hansen (formann), Halvor Sørum (sekretær), Peder Furubotn, Christian Gottlieb Hilt,, Sverre Krogh, Hans Heggum, Haavard Langseth (1926)
Henry Wilhelm Kristiansen (1927-1929)


== Referanser ==
Henry Wilhelm Kristiansen

Henry Wilhelm Kristiansen (født 2. februar 1902 i Drammen, død 16. januar 1942 i Neuengamme i Tyskland i tysk fangenskap) var formann for Norges Kommunistiske Parti fra 1931 til han ble avsatt på en landskonferanse i 1934. Han fikk så stillingen som redaktør for kommunistpartiets hovedorgan Arbeideren.
Han var også formann for Norges Kommunistiske Ungdomsforbund en kort stund i 1923, og i en periode redaktør for NKUs avis Klassekampen. Fra 1929 - 1930 studerte han ved Kominterns Lenin-skole i Moskva.Kristiansen ble gift i 1928 i Oslo med Miriam Iljinischna Rathaus, f. 1899 i Orsja, Hviterussland. Han ble arrestert i august 1940, men slapp ut igjen kort etter. Tidlig om morgenen 22. juni 1941, samme dag som tyskerne angrep Sovjetunionen, kom Gestapo og arresterte ham og hans hustru. 15. november 1941 ble de sendt til Hamburg. Han satt i forskjellige fengsler til han i desember samme år ble sendt til Neuengamme der han døde 16. januar 1942. Han er gravlagt i Skien.
Hans hustru Miriam ble drept i Auschwitz i 1942.


== Referanser ==


== Kilder ==
De som gav sitt liv / Kjell Lynau.
Våre falne.- B. 2, s. 758
Kvinneleiren /Kristian Ottosen


== Eksterne lenker ==
Politiske taler av Henry W. Kristiansen, virksommeord.uib.no
UPN

UPN (opprinnelig en forkortelse for United Paramount Network) var et amerikansk TV-selskap som var eiet av CBS Corporation (tidligere Viacom), som også eier det større TV-selskapet CBS. UPN startet sendinger 16. januar 1995.
24. januar 2006 meldte CBS Corp. og Warner Brothers at de hadde planer om å lansere CW Network høsten 2006. (C for CBS og W for Warner.) Denne joint venture skulle sende programmer fra både The WB og UPN. The WB og UPN skulle opphøre som egne enheter og kanaler i september 2006. UPNs siste sendinger ble kringkastet fredag 15. september 2006.


== Eksterne lenker ==
(en) Offisielt nettsted 
(en) United Paramount Network – kategori av bilder, video eller lyd på Commons
The WB

The WB var et amerikansk TV-selskap som startet sendinger 11. januar 1995 som et fellesforetagende mellom Warner Bros. og Tribune Company.
24. januar 2006 meldte CBS Corp. og Warner Brothers at de har planer om å lansere CW Network høsten 2006. (C for CBS og W for Warner.) Denne joint venture skal sende programmer fra både The WB og UPN. The WB og UPN skal opphøre som egne enheter og kanaler i september 2006. The WBs siste sendinger ble kringkastet søndag 17. september 2006.


== Programmer for theWB ==


=== Komedie ===
All About the Andersons
Alright Already
The Army Show
Blue Collar TV
Brotherly Love
Cleghorne!
Drew Carey's Green Screen Show
First Time Out
For Your Love
Greetings from Tucson
Grosse Pointe
Grounded for Life
Hype
Kirk
Life With Roger
Like Family
Living With Fran
Maybe It's Me
Modern Men
Movie Stars
Muscle
Nick Freno: Licensed Teacher
Nikki
Off Centre
Pepper Dennis
Popular (TV series)
Reba
Run of the House
Heksen Sabrina
Sister, Sister
Skolens smarteste gutt
Steve Harvey's Big Time Challenge
The Help
The Jamie Foxx Show
The Jamie Kennedy Experiment
The Parent 'Hood
The Steve Harvey Show
The Tom Show
The Wayans Bros.
Twins
Unhappily Ever After
What I Like About You
Zoe, Duncan, Jack and Jane


=== Drama/Science fiction ===
Den syvende himmel
Angel
The Bedford Diaries
Birds of Prey
Black Sash
Buffy, vampyrenes skrekk
Charmed
Dawson's Creek
D.C.
Dead Last
Do Over
Everwood
Felicity
Gilmore Girls
Glory Days
Hyperion Bay
Jack & Jill
Jack & Bobby
Just Legal
The Mountain
One Tree Hill
Popular
Related
Rescue 77
Roswell
Safe Harbor
Savannah
Smallville
Supernatural
Summerland
Tarzan
Three
Young Americans


=== Tegnefilmer ===
Baby Blues
Invasion America
Mission Hill
The Oblongs
The PJs


=== Reality ===
Beauty and the Geek
High School Reunion
Pepsi Smash
Popstars
The Starlet
Studio 7
Superstar USA
The Surreal Life
Survival of the Richest


== Eksterne lenker ==
(en) Offisielt nettsted 
(en) The WB Television Network – kategori av bilder, video eller lyd på Commons
Røssesund bru

Røssesund bru eller Røssesundbrua er en buebro over Røssesundet mellom øyene Tjøme og Brøtsø i Færder kommune i Vestfold. Veien over brua (fylkesvei 380) fører fra Tjøme og sørøstover mot Hvasser.
Røssesundbrua er oppført i armert betong med mellomliggende brubane. Brudekket er i armert betong, og rekkverket er av stål. Brua består av ni pilarer og to bueformede fundamenter i betong. Hovedspennet er på 76 meter. Brua er belyst med lysstolper.Planlegging av bru over Røssesundet startet 1937, men Røssesundbrua stod, på grunn av 2. verdenskrig, ferdig først i 1952. Brua ble blant annet finansiert av bompenger fra trafikken over Vrengenbrua nord på Tjøme. Brua er 14 meter høy og hovedspennet er 76 meter. Byggeprosjektet er knyttet til Tjøme-ordføreren Chr. R. Granøe. En byste av ham er plassert rett før brua på Ormelet.
Røssesundbrua avløste en eldre kabelferge.
Brua er foreslått vernet i Nasjonal verneplan for veger, bruer og vegrelaterte kulturminner, og har status hos Riksantikvaren som "statlig listeført". Brua ble totalrenovert i 1999.

		


== Se også ==
Kanalbrua (Tønsberg)
Vrengen bru
Liste over broer i Norge
Liste over broer i Norge etter lengde


== Referanser ==


== Eksterne lenker ==
Røssesundbrua i Kulturminnesøk
Anne Marie Ottersen

Anne Marie Ottersen Lindtner (født 29. april 1945 på  Kongsberg) er en norsk skuespiller.


== Utdanning og karrière ==
Ottersen er utdannet ved Statens Teaterhøgskole og har vært fast ansatt ved Nationaltheatret siden 1970. Hun har også hatt mange roller i både Fjernsynsteatret og NRK Radioteatret. 
Ottersen er likevel mest kjent fra film og TV. På film er det særlig Anja Breiens trilogi om Hustruene hun er mest kjent for. Den består av Hustruer (1975), Hustruer - ti år etter (1985) og Hustruer III (1996). På TV har hun medvirket i en lang rekke serier, hovedsakelig komiserier, som for eksempel Fredrikssons fabrikk, Radio 2, Bot og bedring, og sammen med ektemannen i TV 2s Holms. Hun medvirket også i science fiction-serien Ta den ring (1982). I 1995 spilte Ottersen dessuten tittelrollen i NRKs julekalender Amalies jul. I 1997 var hun sammen med Stein Johnsen programleder for gameshowet Colosseum på TVNorge.
I 2011 spilte hun hovedrollen i sommermusikalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen.


== Privat ==
Hun har vært gift med Lasse Lindtner siden 1990.I 2007 fikk hun operert bort en godartet hjernesvulst etter at hun hadde kollapset mens hun var på påskeferie sammen med familien.Ottesen medvirket i Skal vi danse i 2010, noe hun hevdet var det skumleste hun har gjort.


== Filmer ==
Voldtekt (1971)
3 (1971)
Motforestilling (1972)
Knut Formos siste jakt (1973)
Kimen (1974)
Hustruer (1975)
Det tause flertall (1977)
Kosmetikkrevolusjonen (1977)
Ingen roser… takk (1979)
Nedtur (1980)
Arme, syndige menneske (1980)
Lars i porten (1984)
Deilig er fjorden! (1985)
Hustruer - ti år etter (1985)
Plastposen (1986)
Makaroni Blues (1986)
Drømmeslottet (1986)
Bryllupsfesten (1989)
Buicken – store gutter gråter ikke (1991)
Bikinisesongen (1994)
Fredrikssons fabrikk - The movie (1994)
Hustruer III (1996)
Arme Riddere (2011)
Staying Alive (2015)
Dianas bryllup (2020)
Full dekning (2021)
Ingenting å le av (2021)


=== Norske stemmer ===
Lady og Landstrykeren (1955) - Lady
To gode venner: Todd og Copper (1981) - Mari
Ole, Dole og Doffen på eventyr (1987) - Fru Vagle og Nebby
Jungeldyret Hugo (1993) - Revemor, Sabina Sandhurst og katten


== Teaterroller (utvalg) ==


== Priser ==
1986 Amandaprisen Beste kvinnelige hovedrolle i Hustruer – ti år etter


== Referanser ==


== Eksterne lenker ==
(en) Anne Marie Ottersen på Internet Movie Database 
(no) Anne Marie Ottersen hos Nationaltheatret 
(en) Anne Marie Ottersen hos The Movie Database 
(en) Anne Marie Ottersen på Discogs 
(en) Anne Marie Ottersen på MusicBrainz 
(en) Anne Marie Ottersen på Spotify 
(no) Anne Marie Ottersen på Rockipedia 
Anne Marie Ottersens profil hos Sceneweb
Vannareid

Vannareid er en bygd på vestsida av Vanna i Karlsøy kommune i Troms. Her er en av Vannas to barne- og ungdomsskoler for skolekretsen på den vestlige del av øya (50 elever 2003/2004). I tillegg har Vannareid barnehage, post, handel og et topp-moderne regnskapskontor. Den største arbeidsplassen på vestsiden av Vanna er på fiskebruket i nabobygda Torsvåg, ca. 10 km lenger vest. På Torsvågbruket er mange av Vannareids beboere sysselsatt, i tillegg til at flere av Vannareids fiskebåteiere har hjemmehavn i Torsvåg.
Vincenzo Lauro

Vincenzo Lauro (født 23. mars 1523 i Tropea i Italia, død 17. desember 1592 i Roma) var en av Den katolske kirkes kardinaler.


== Liv og virke ==
Hans kirkelige løpebane ble fremmet av kardinal Pier Paolo Parisio og kardinal Nicola Gaddi. Han ble diplomat idet han assisterte kardinal François de Tournon i 1552.
Han ble i 1566 biskop av Mondovì, samme år ble han sendt som pavelig legat til Maria Stuart (Mary, Queen of Scots). Han ble senere nuntius i Savoia og Polen.
Han ble kreert til kardinal den 12. desember 1583 av pave Gregor XIII, med Santa Maria in Via som tittelkirke; senere opterte han til San Clemente.
Kardinal Vincenzo Lauro var også medlem av den pavelige kommisjon om kalenderreformen, ledet av kardinal Guglielmo Sirleto; kommisjonens arbeid munnet i 1582 ut i innførelsen av den gregorianske kalender.


== Referanser ==


== Eksterne lenker ==
Biografi på The Cardinals of the Holy Roman Church
PHP-Nuke

PHP-Nuke er et fritt PHP-script som brukes til å lage hele nettsider. Scriptet har åpen kildekode, og støtter mange moduler. Mange av de offisielle modulene er andre scripter som er blitt tilpasset, for eksempel er forumet basert på phpBB. Scriptet er veldig jevt å bruke for nybegynnere, med det at man kan få profesjonelt utseende og fungerende sider veldig lett.


== Eksterne lenker ==
Offisielt nettsted
Filippo Spinola

Filippo Spinola (født 1. desember 1535 i Genova i Italia, død 20. august 1593 i Roma) var en av den katolske kirkes kardinaler.
Han ble i 1566 biskop av Bisignano, og ble forflyttet til Nola.
Han ble kreert til kardinal den 12. desember 1583 av pave Gregor XIII.


== Eksterne lenker ==
Biografi på The Cardinals of the Holy Roman Church
Alberto Bolognetti

Alberto Bolognetti (født 8. juli 1538 i Bologna i Kirkestaten, død 17. mai 1585 i Villach i Kärnten i Østerrike) var en av den katolske kirkes kardinaler.
Han var nuntius i Firenze og i Venezia og ble i 1566 biskop av Massa Marittima. Senere ble han nuntius i Polen.
Han ble kreert til kardinal den 12. desember 1583 av pave Gregor XIII.


== Referanser ==


== Eksterne lenker ==
Biografi på The Cardinals of the Holy Roman Church
Matthieu Cointerel

Matthieu Cointerel (født 1519 i Mérannes i Anjou i Frankrike, død 29. november 1585 i Roma) var en av den katolske kirkes kardinaler.
Han var tilknyttet den romerske kurie.
Han ble kreert til kardinal den 12. desember 1583 av pave Gregor XIII.


== Referanser ==


== Eksterne lenker ==
Biografi på The Cardinals of the Holy Roman Church
Scipione Lancelotti

Scipione Lancelotti (født 1527 i Roma i Italia, død 2. juni 1598 i Roma) var en av den katolske kirkes kardinaler.
Han virket i den romerske kurie.  
Han ble kreert til kardinal den 12. desember 1583 av pave Gregor XIII. 
Han var onkel til kardinal Orazio Lancelotti (kreert 1611).